ນັກເທັນນິສ ອາເມຣິກັນ ນາງ Serena Williams ຊະນະ ການ​ແຂ່ງ​ຂັນ US Open ຄັ້ງທີ 3 ລຽນຕິດ
ໄຊຊະນະ​ຂອງ​ນາງ​ Williams ໃນ​ຄັ້ງນີ້ ເຮັດໃຫ້ນາງຕິດ​ອັນ​ດັບ ​ຄື​ກັນກັບນັກ​ເທັນ​ນິສ ຊາວ​ອາ​ເມຣິກັນ ນາງ Chris Evert ແລະນາງ Martina Navratilova.
ນາງ Serina Williams ຊາວອາເມຣິກັນ ໄດ້ຮັບໄຊຊະນະ ເປັນຄັ້ງທີ 3 ລຽນຕິດ ໃນການແຂ່ງຂັນກິລາເທັນນິສ US Open ເພດຍິງຮອບຊິງຊະນະເລີດ ໃນການແຂ່ງຂັນທີ່ເໜືອກວ່າຄູ່ແຂ່ງ ເມື່ອຕອນຄ່ຳຂອງ ວັນອາທິດວານນີ້ ຢູ່ນະຄອນ Flushing Meadows ລັດ New York ນັ້ນ ນາງ Williams ໄວ 32 ປີ ໄດ້ເອົາຊະນະ ຄູ່ແຂ່ງ ທີ່ເປັນເພື່ອນດີຂອງນາງເອງ ຄື ນາງ Caroline Wozniacki ໄວ 24 ປີ ຈາກ ເດັນມາກ 2 ເສັດລຽນຕິດ ຄື 6 ຕໍ່ 3 ແລະ 6 ຕໍ່ 3 ໄຊຊະນະຂອງນາງໃນຄັ້ງນີ້ ນາງ Williams ຕິດອັນດັບຄືກັນ ກັບ ນັກເທັນນິສຊາວອາເມຣິກັນ ນາງ Chris Evert ແລະ ນາງ Martina Navratilova ທີ່ໄດ້ຮັບໄຊຊະນະ 18 ຄັ້ງ ໃນ ອາຊີບຂອງການແຂ່ງຂັນລາຍການໃຫຍ່ໆ ຫຼື Grand Slam ນັ້ນ ຊຶ່ງໄດ້ເປັນອັນດັບ ທີ 4 ຂອງບັນຊີລາຍຊື່ຜູ້ດີເດັ່ນ 6 ຄັ້ງຂອງໄຊຊະນະເລີດນັ້ນ ແມ່ນຢູ່ໃນ US Open ຊຶ່ງ ນາງ Williams ໄດ້ໄຊຊະນະຄັ້ງທຳອິດຂອງ Grand Slam ເມື່ອປີ 1999 ມີອາຍຸໄດ້ 17 ປີ